section_heading: Na otoku
paragraph_text: Jack otkriva onesviještenog Lockea u prostoriji s oružjem u oknu. Nedugo potom Michael ulazi s puškom uperenom u Jacka i govori mu da odlazi u džunglu kako bi vratio svog sina Walta kojeg su oteli Drugi. Jack ga pokušava urazumjeti te se dobrovoljno javlja da krene s Michaelom. Međutim, ovaj odbija slušati i kaže Jacku da mora ići sam. Nakon toga zaključava Jacka i Lockea u prostoriju s oružjem. Uskoro ih Kate i Sawyer oslobode pa Jack odluči krenuti za Michaelom. Locke i Sawyer se jave da krenu s njim, a Jack odbija istu želju od Kate kojoj kaže da mora ostati i unositi brojeve u kompjuter.